Jurské jazero
|Jurské jazero|
|prírodná rezervácia|
|Štát||Slovensko|
|Región||Bratislavský|
|Okres||Pezinok|
|Obec||Svätý Jur|
|Pohorie||Malé Karpaty|
|Súradnice|
|Rozloha||0,2749 km² (27 ha)|
|Vznik||30. 6. 1988|
|Správa||ŠOP - S-CHKO Malé Karpaty|
|Kód||68|


Poloha v rámci Slovenska


Poloha v rámci Bratislavského kraja
|Freemap.sk: mapa|
|Mapový portál GKU: katastrálna mapa|
|Portál, ktorého súčasťou je táto stránka:|
Lokalita[upraviť | upraviť zdroj]
Nachádza sa v Svätom Jure, okres Pezinok v Bratislavskom kraji. Územie bolo vyhlásené v roku 1988 na rozlohe 27,49 ha. Ochranné pásmo nebolo stanovené. Rezervácia je súčasťou CHKO Malé Karpaty. Na území rezervácie platí 4. stupeň ochrany.
Dejiny[upraviť | upraviť zdroj]
V minulosti bolo veľa rašelinísk zničených alebo poškodených vplyvom človeka, najmä odvodňovaním a ťažbou rašeliny. Preto dnes takéto územia patria na Slovensku medzi najohrozenejšie biotopy. Snahám o odvodnenie sa v minulosti nevyhla ani táto lokalita, už dávnejšie označovaná ako "Jazero". Našťastie sa časť rašeliniska zachovala až do 80. rokov 20. storočia, kedy bolo územie vyhlásené za prírodnú rezerváciu. V 90. rokoch boli odvodňovacie kanály z väčšej časti zasypané a zároveň bola vybudovaná hrádza na zadržiavanie vody v území.
Prírodné pomery[upraviť | upraviť zdroj]
Táto lokalita predstavuje špecifický typ mokrade, tzv. oligotrofné rašelinisko, ktoré je výsledkom kombinácie vhodnej morfológie terénu a geologickej skladby podložia. Rozsiahla terénna zníženina sústreďuje vodu zo zrážok a žulové podložie spôsobuje kyslú reakciu vody a pôdy. Tieto faktory umožňujú výskyt machov rašelinníkov Sphagnum sp. pričom z ich odumretých častí vzniká rašelina.
Množstvo zrážkovej vody a doba zaplavenia územia počas roka závisia od zrážkových pomerov. Najviac vody býva spravidla na jar, po roztopení snehu. Neskoršie v sezóne voda väčšinou vyschne. V Malých Karpatoch sa rašeliniská tohto typu v súčasnosti vyskytujú iba na dvoch miestach. Okrem Jurského jazera je to ešte prírodná rezervácia Nad Šenkárkou, ktorá sa nachádza na hrebeni pohoria nad Limbachom.
Pozri aj[upraviť | upraviť zdroj]
Referencie[upraviť | upraviť zdroj]
Externé odkazy[upraviť | upraviť zdroj]
- Prírodná rezervácia Jurské jazero, Štátny Zoznam osobitne chránených častí prírody SR
- Chránené územie, štátnej ochrany prírody Slovenskej republiky
Zdroj[upraviť | upraviť zdroj]